钦定古今图书集成/历象汇编/岁功典/第092卷 > 玲珑四犯〈越中岁暮〉 姜夔
## 钦定古今图书集成/历象汇编/岁功典/第092卷 > 玲珑四犯〈越中岁暮〉 姜夔

叠鼓夜寒，垂灯春浅，匆匆时事如许。倦游欢意少，俛
仰悲今古。江淹又吟恨赋。记当时、送君南浦。万里干
坤，百年身世，惟有此情苦。　扬州柳，垂官路。有轻盈
换马，端正窥户。酒醒明月下，梦逐潮声去。文章信美
知何用，谩赢得、天涯羁旅。教说与春来，要寻花伴侣。